રાજા રામમોહનરાયે સરકારની સહાયતાની સતીપ્રથા વિરુદ્ધ લડત આદરી. પણ ગુજરાતમાં તો સહજાનંદ સ્વામીએ કોઇ પણ સરકારી સહાય વગર આ કાર્ય આરંભી દીધેલું. તેમણે સત્સંગી સ્ત્રીઓમાંથી સતિપ્રથાનો કુરિવાજ કાઢી નાખ્યો. ગુજરાતમાં સતીપ્રથા પ્રચલીત હતી. તેને નામશેષ કરવાનું શ્રેય સહજાનંદ સ્વામીને જાય છે. રાજારામમનોહરરાયે પોતાના ભાભી અલકમંજરીને સતી થતાં જોઇ પોતાને થયેલાં દુ:ખને કારણે આ પ્રથા નાબુદ કરવા ચળવળ કરી. પણ સહજાનંદ સ્વામીએ તો કોઇ અંગત કારણ વીના સમગ્ર સ્ત્રીઓના કલ્યાણ માટે સતીપ્રથા નાબૂદી માટે ચળવળ ઉપાડી. રાજા રામમોહનરાયે સરકાર દ્વારા કાયદો ઘડાવી આ પ્રથા નાબૂદ કરવાં પ્રયત્ન કર્યા, જ્યારે સ્વામીશ્રીએ કોઇ પણ જાતની સરકારી મદદ વીના જનાંદોલન ઉપાડિ આ પ્રથાના મૂળીયાં પર જ ઘા કર્યો. એટલુ જ નહિ વિધવાપુનર્લગ્નની પણ તેમણે હીમાયત કરી.